ሩዋንዳ 55 ከመቶ ካቢኔዋን ሴቶች አደረገች::
በሀገሪቱ ሴቶች ለከፍተኛ ኃላፊነት ራሳቸውን እያበቁ እንዲቀጥሉም ተነግሯል፡፡ሩዋንዳ ባለፈው ረቡዕ ካቢኔዋን እንደገና ስታዋቅርና አዳዲስ ባለስልጣናትን ስትሾም የሴቶችን ቁጥር ከ52 በመቶ ወደ 55 በመቶ አሳድጋለች፤ የካቢኔ አባላቱን ቁጥርም ከ27 ወደ 29 ከፍ ማድረጓ ተሰምቷል፡፡ ከ29 የካቢኔ አባላት 16 ሴቶች መሆናቸውም ታውቋል፡፡
የሩዋንዳ ሕገ መንግሥት በማናቸውም የውሳኔ መስጫ እርከኖች ሴቶች ቢያንስ በ30 በመቶ እንዲወከሉ ይደነግጋል፡፡ ከሰሞኑ አዲስ ከተሾሙ አራት ሚኒስትሮችም የትምህርት፣ የሥርዓት ፆታና ቤተሰብ እንዲሁም የካቢኔ ጉዳዮች ሚኒስትሮች ሆነው የተሾሙት ሦስት ሴቶች ናቸው፡፡
በሴቶች መብት ዙሪያ የሚሠሩ መንግሥታዊ ያልሆኑ ድርጅቶች የሩዋንዳን ተግባር አድንቀዋል፤ በቀጣይም ተተኪ ወጣት ሴቶችን ማብቃትና ወደ መሪነት ማምጣት ላይ አተኩሮ መሥራት እንደሚገባ መክረዋል፡፡
የሴቶች ብቁ ሆኖ መገኘት ለከፍተኛ ኃላፊነት እንዳበቃቸው የገለጹት የመብት አቀንቃኞቹ ወደፊትም ሴቶች በትምህርታቸውና በመሪነት ብቃታቸው ተሽለው በመገኘት የሚመጥናቸውን የኃላፊነት ቦታ ለማግኘት ዝግጁ እንዲሆኑ አሳስበዋል፡፡
ምንጭ፡- ኒው ታይምስ
በአብርሃም በዕውቀት